कोठी थोह्ड़ी दूर रे’ई गेई दी ही। में चाल शानदार बनाने आस्तै थोह्ड़ा साह् छाती च दब्बेआ, रीढ़ सिद्धी करियै सिर उच्चा करने दी कोशश कीती, कदम जरा निक्के रक्खे ते नजर सौ फुट दे छिण्डे उप्पर जमाई दित्ती। एन.सी.सी. दी ट्रेनिंग दा किश ते फायदा मिगी पुज्जा दा हा। होई सकदा ऐ कोठी दे छत्तै उप्पर खड़ोइयै कोई इद्धऱ गै दिक्खै दा होऐ। गेट दे बाह्र पुज्जियै घड़ी पर नजर मारी तां छे बज्जने गी अजें पंज मिण्ट बाकी हे। गेट खोह्ल्लियै अन्दर बड़ने कोला पैह्ले में बालें दा स्टाईल सधेरने लेई सेरै उप्पर पुल्ला जे’आ हत्थ फेरेआ। होठ जीभ फेरियै तर कीते। थोह्ड़ी जे’ई, ऐह्में जरा हारी मुस्कराह्ट मुंहा पर फिट कीती ते गेट खोहल्लियै अन्दर जाई पुज्जा।